Anguila

Anguila () é un Territorio Británico de Ultramar no Caribe. É unha das Illas de Sotavento máis ao norte das Antillas Menores, situada ao leste de Porto Rico e as Illas Virxes e directamente ao norte de San Martiño. O territorio está formado pola illa principal de Anguila, aproximadamente de 26 km. de longo por 5 km de ancho no seu punto máis ancho, xunto cunha serie de illas moito máis pequenas e caios sen poboación permanente. A capital do territorio é The Valley. A superficie terrestre total do territorio é de 91 km², cunha poboación de aproximadamente 15,753 (2021).

Etimoloxía
O nome nativo da illa en lingua Arawak era Malliouhana.

En referencia á forma da illa, utilizouse o italiano , que significa "anguía" (á súa vez, do diminutivo latino de anguis, "serpe")usouse como nome. 

 Historia 
Anguila foi colonizada por ingleses procedentes de Saint Kitts e Nevis no 1650. A illa de Anguila foi administrada polo Reino Unido ata principios do século XIX, cando pasou á administración de Saint Kitts e Nevis en contra da opinión dos seus habitantes.

Dende entón, en varias ocasións, Anguila tentou de se separar, incluíndo o referendo do 11 de xullo do 1967 gañado polos separatistas por 1.813 votos a favor e 5 en contra. Ao fin, no 1971, dous anos despois dunha revolta que precisou da intervención de tropas da metrópole, Anguila obtivo a condición de dependencia británica, que mantén dende entón.

 Economía 
As principais industrias do país son a pesqueira e o turismo. O país tamén é un paraíso fiscal.

Anguía posúe poucos recursos naturais, e a economía depende bastante do turismo, banca estranxeira, pesca de lagostas e remesas de emigrantes. A economía, especialmente o sector turismo, tivo efectos devastadores en 1995, a causa do Furacán Luís, pero se recuperou en 1996. Ao crecer o sector turismo, tamén puido axudar ao sector de construción, que creceu grandemente á economía. A banca estranxeira esta establecida, pero é moi pequena, aínda que tamén está en auxe.

Os principais produtos que produce e exporta son o sal, peixe, lagostas, bloques de concreto, gañado, tabaco e ron. No arquipélago úsase como moeda o Dólar Caribe-Este.

 Xeografía 
O arquipélago localízase no mar Caribe, especificamente no extremo norte das illas de Sotavento nas Antillas Menores; comprende a habitada illa de Anguila e as deshabitadas illas Scrub, Dog e Sombrero; e algúns illotes próximos, tamén deshabitados.

O terreo é en xeral, rochoso e de pouca elevación. Non hai s, só algunhas pequenas lagoas na illa de Anguía. O clima é subtropical cunha temperatura media de 27 °C. As illas principais son:
 Illa de Anguila
 Illa Scrub
 Illa Dog
 Illa Sombrero
 Anguillita
 Illa Little Scrub
 Caios de Prickly Pear
 Illa Sandy
 Illa Seal

miniatura|dereita|250px|Mapa de Anguila

 Outros datos 
A esperanza de vida é de 76,7 anos.

A defensa do país é responsabilidade do Reino Unido.

A maioría dos habitantes son protestantes e de ascendencia africana.

Posúe 3 aeroportos, dos cales, só un está asfaltado.

 Notas 

 Véxase tamén 
 Ligazóns externas 
 Páxina Oficial do Goberno De Anguila (en inglés)
 Informe da CIA sobre o país  - en inglés

Categoría:Anguila
Categoría:Illas da Anguila